
INTRODUCERE 


În lucrarea de faţă am încercat să tratez problematica interferenţelor existente de-a 
lungul timpului între creştinism si cultura populară materializate în arta crucii şi în alte 


artefacte religioase ale culturii materiale şi spirituale tradiționale. 


Lucrarea este structurată în şase părți: 

1. Crucea înainte şi în timpul creştinismului 

2. Statutul şi funcțule cruci în spațiul etno — cultural 

3. Cultura populară şi creştină în spațiul românesc 

4. De la realitate la simbol; legătura dintre formele sfintei cruci şi conținuturile 


adiacente 


Wa 


„ Crucea în creația populară lirică şi epică 
6. Semnificaţii si concluzii. Generalul şi particularul în conştiinţa creştină 

Am pornit de la premisa unei simbioze între cultura creştină livrescă (doctrinară) 
şi cea populară care se realizează prin interferenţe care le conferă în cele din urmă, un 
nou profil etno - cultural, diferit în manifestări atât uneia cât şi alteia. Se poate vorbi 


aici de fenomenul contactului cultural, reprezentat magistral în aproape toate 


manifestănle unei culturi (atitudini, valori, comportamente şi nu în ultimul rând, 
cultură simbolică). 

În legătură cu fenomenologia populară a crucii, efectele contactului cultural (între 
cultura creştină livrescă şi cea populară) - sunt vizibile pe două paliere: cel al artefactelor 
în sine (cu panoplia de simboluri pe care le dețin) şi cel al interpretărilor acestora. 

Deşi lucrarea nu-şi propune să dea o soluție problematicii crucii în cultura populară, 
ea urmăreşte o „„ radiografiere" a tipurilor de cruci din diferite etape istorice, din diferite 
zone, în aşa fel încât, comparând diferențele şi urmărind liniile structurale comune sau 
asemănătoare, să ofere o imagine de ansamblu asupra fascinantei bogății simbolice din 
creația de factură creştină în România. 

Influențele ortodoxe, catolice şi chiar protestante în simbolistica crucii oferă acestei 
zone noastre culturale un statut propriu, o amprentă aparte, care reflecta numeroasele 


valuri cultural - simbolice care au îmbogăţit-o. 


1. CRUCEA ÎNAINTE SI ÎN TIMPUL 
CRESTINISMULUI 


Înainte de a începe studiul asupra crucii, este nevoie să circumseriem, din punct de 
vedere semantic, însuşi cuvântul (noţiunea) de cruce. 

Primul cuvânt în care s-ar putea căuta originea termenului „cruce” este cuvântul 
grec „stauros”. Cuvântul poate semnifica mai îndeaproape un instrument de supliciu 
având forma fie de stâlp, fie de cruce sau desemnând chiar un loc de sacrificiu. În 
schimb, la iudei, pentru determinarea sensului acestui cuvânt, găsim doar 
semnificaţia cuvântului de lemn. 

Un alt cuvânt care are sensul de cruce este cuvântul din limba latină “crux”. 
Cuvântul s-a aplicat fie lemnului în care condamnați erau traşi în țeapă, fie chiar şi 
spânzurătorii de care condamnaţii erau atârnaţi.. Ştim că lisus a fi fost țintuit 
(spânzurat, expus) pe un „lemn”, de aici sensul pe care noi îl atribuim astăzi acestui 
cuvânt. 

Înainte de creştinism, crucea a fost un semn de ocară, de hulă, obiect de tortura pentru 
tâlhari şi criminali, la care oamenii se gândeau cu groază. Fa avea, o aplicabilitate 
sancțională - simbol al pedepsei. 

S-ar putea face o paralelă între semnul şi simbolul crucii de dinaintea creştinismului 
- ca simbol de ocară crucea din timpul creştinismului - cel mai mare şi cel mai cunoscut 


simbol al creştinității. Aşa cum am afirmat anterior, acest simbol a existat înainte de 


! Ceorges Ory, Originile creştinismului, Ed. Ştiinţifică şi Em. Bucureşti, p. 334- 335. 
2 Georges Ory: ibidem, p. 335 


creştinism, dar desemnând un instrument de supliciu. Putem adăuga totuşi că, pe lângă 
semnificația de instrument de supliciu, crucea era în perioada precreştină şi un semn 
religios, pentru ca, in culturile şi civilizațiile lumii, nu odată obiectul folosit pentru 
sacrificiu (sau obiect de cult sângeros) era sacralizat, el inspirând în acelaşi timp teamă şi 
respect sacru. Această transferare a fricii (prin simbol) spre idolatrizarea unui obiect 
semnificant este specifică tuturor culturilor simple (exotice). Tocmai de aceea, cultura 
creştină este în sine una de intersecție între mentalitatea religioasă în ansamblul ei 
(chiar a religiilor, credințelor animiste şi totemice) şi ideologia creştină, cu valorile 
şi simbolurile ataşate acesteia. Crucea este atestată încă din perioada precreştină în 
Egipt, în China şi în Creta. La Cnossos s- a descoperit o cruce de marmură datând din 
veacul al XV-lea înainte de Hr. Crucea (după CHAS) este al treilea din cele patru 


simboluri fundamentale, alături de centru, cerc şi pătrat. 


În timpul creştinismului, crucea joacă un rol important, este atestată ca „semn de 
realiere” a adepților încă dinainte de moartea lui Isus, pentru că a fost şi va rămâne 
pentru totdeauna „emblema sa” un simbol pe care adepții săi trebuiau să-l poarte zilnic, 
aceasta mai era numită şi crucea vieţii sale adică crucea amuletă.”. Crucea amuletă, care 
în zilele noastre, este confecţionată fie din lemn, fie din metal (bijuterie în formă de 
cruce/ inel gravat), de asemenea era realizată şi sub formă de tatuaj. Aceste obiecte nu 
pot fi altceva decât obiecte de adorație (talismane) şi nu reprezentau nici pentru creştini 
şi nici pentru păgâni un instrument de supliciu, ci de adoraţie a unei divinităţi.. Cei care 
purtau un asemenea obiect de adoraţie, îl ascundeau de privirile profane.” 

„Creştinii făceau semnul crucii în toate împrejurimile vieții cotidiene: la scularea din 


A A = A A . . Y A R -6 
pat, când începeau să se îmbrace, când ieşeau din casă, la începutul mesei, la muncă . 


3V J. Chevalier, A.Gheerbrant: Dicţionar de simboluri Ed. Artemis. Buc. 1994 p. 395 
+ Georges Ory: Op. cit, p. 336- 337 . 

* Ibidem 

* Tertulian: De corona milit XIII 


Cercetătorul  Adolph  Dubront vorbeşte de două etape în evoluția 
semnificaţiilor pe care le-a avut crucea: în prima etapă crucea din secolele trecute, 
văzută ca şi crucea gloriei, iar a doua etapă crucea din zilele noastre, privită ca fiind 
crucea lamentărilor”. 

Primii creştini, consideră Danielou, erau marcați cu semnul crucii; pentru ei crucea 
însemna numele Domnului.. De asemenea Danielou afirmă că semnul crucii apare la 
primii creştini ca o „, desemnare a gloriei divine”. Crucea despre care tratăm în 
continuare, nu reprezintă imaginea lui Hristos cel care suferă, ci este crucea de glorie, 
glorioasă, reprezentând revenirea lui Isus pe Pământ pentru a doua oară, pentru mântuirea 
noastră 5 după cum afirmă Danielou. 

„Semnul unei cruci de lemn menţine mecanismul cerului, întăreşte temeliile 
Pământului, conduce oamenii atârnaţi de ea spre viaţă.” (“Firmicus Maternus: De 
errore profanorum religioru). 

Însuşi isus reprezentă semnul crucii, el este asimilat crucii cosmice, El trebuie să se 
înfăţişeze atunci pe măsura lumii, adică asemenea unui uriaş. În alte scrieri, crucea greacă 
(cu patru braţe egale ) se pare că ar fi fost singura reprezentare, emblemă a triumfului şi 
a biruinţei; în schimb crucea latină (cu axul orizontal mai scurt) s-a adoptat dintr-o 
credință de cult păgân, deoarece în ruinele catacombelor apare doar în sec. al V-lea. 

Studiind simbolul crucii trebuie menţionat si simbolul răstignirii. Răstignirea 
desemnează o formă de execuţie în cursul căreia condamnatul este fixat pe cruce şi 
abandonat până ce acesta trece în neființă, aceasta fiind considerată crucificarea 
latină'0. Cuvântul grec stauros are o semnificaţie mai largă. Pe lângă o cruce cu două 


braţe egale, el desemnează şi un stâlp sau o bârnă groasă verticală şi chiar întreg locul 


7 Georges Ory: Op. cit, pag 337 - 338 
* Ibidem pag. 337 - 338 

” Ibidem: pag. 350-351 

"Ibidem: pag. 357-358 


unde are loc o crucificare. Se ridică problema dacă lisus a fost cu adevărat răstignit sau 
modul execuției ar fi constat în spânzurarea de un lemn şi nu în crucificarea romană. 
Textul paulian menționează că Isus ar fi fost om, că a fost blestemat prin spânzurarea sa, 
şi că nu mai putea fi luat drept Mesia. 

În Epistola către galateni se spune „Hristos ne- a răscumpărat din blestemul legii 
făcându-se pentru noi blestem. Blestemat este tot cel spânzurat pe lemn. ". 

Răstignirea lui lisus pe cruce, înfăptuită numai cu trei piroane, creează divergențe pe 
acest plan. După unii specialişti în iconografia apuseană, Mântuitorul nu este reprezentat 
pe cruce având picioarele unul lângă altul şi prinse cu două piroane, ci doar cu un singur 
piron. Este vorba doar de o simplă tradiție şi nu o dogmă de credință. Istoricu şi 
hagiografii apuseni nu arătau existenţa decât a trei piroane, dintre care unul s- a păstrat 
la Roma, unul împodobea coroana lui Constantin cel Mare, iar al treilea a fost folosit de 
către acest împărat în război, pentru a fi ocrotit în luptă. Mai târziu probabil, s-a aflat că 
unul dintre piroane a fost aruncat de către Sfânta Elena, mama lui Constantin cel Mare, 
în marea înfuriată, spre a o linişti în timpul unei călătorii la Roma. Pictura religioasă 
actuală din apus îl reprezintă pe Domnul cu picioarele unul lângă altul, ca şi la creştinii 
orientali." 

Se face simțită existenţa unor relatări despre acest misterios semn creştin, poveştile, 
ghicitoarele şi legendele prezentând crucea - văzută de unii cercetători sau chiar de 
oamenii de rând creştini, dar şi crucea văzută înainte de creştinism, înainte de a fi fost 
simbolul şi semnul creştinismului. 

Într-o ghicitoare germanică medievală se vorbeşte despre un „copac ale cărui 
rădăcini sunt în iad şi al cărui vârf ajunge la tronul lui Dumnezeu, şi care ţine lumea 

întreagă în crengile lui, acest copac fiind tocmai crucea. In legendele orientale 


'! Arhimandrit Teodosie Bonteanu: O turmă si un păstor, ed. Unitas, Cluj Napoca, pag. 266-267 
2 J,Chevalier, A. Gheebrant. Op. cit, p. 398 


crucea este puntea sau scara pe care urcă sufletele oamenilor la Dumnezeu. În unele 
variante, lemnul crucii are şapte trepte, după cum arborii cosmici reprezintă cele şapte 
ceruri. O altă legendă vorbeşte despre lemnul din care este făcută crucea ca provenind 
dintr-un copac sădit de Set pe mormântul lui Adam; după moartea lui Hristos, fărâme 
din ea se împrăştie în toată lumea, înmulţind astfel minunile lui; iar crucea va apărea din 
nou între braţele lui Hristos la judecata de Apoi. Nu credem că ar exista, un simbol mai 
viu decât ea.!* 

Legende sau povestioare se mai pot auzi şi pe la noi. Următoarea poveste despre 

acest misterios semn provine de la informatoarea Gădăleanu Reghina în vârstă de 82 
de ani, din localitatea Jichiş din apropierea oraşului Dej, judeţul Cluj şi a fost culeasă 
la data de 27 august 1998. 
„ înainte, când era păgânismul, înainte de EHristos, oamenii erau prigoniți. Un om avea 
un lemn în ogradă şi I- o tăiat, acela o făcut mlădițe multe multe şi o crescut un lemn 
gros în doi - trei ani. Și omul în ograda căruia a crescut acest lemn 1-0 tăiat şi l-o aruncat 
într- o apă stătătoare şi o stat acolo ani de zile ca să- i şie grea crucea lui Hristos. 
Oamenii or scos lemnul din apă şi l-o cioplit şi lo făcut cruce Domnului Hristos, ca să 
-1 frângă mai tare durerea şi umerii, şi pe acel lemn 1-o răstignit. Crucea s-o făcut în 
timpul minunilor lui Isus . Crucea era un lemn de ocară pe care erau prigoniți şi 
Chinuiţi creştinii înainte de a fi crucificat lisus. Crucea s o sfinţit numai atunci când l- o 
răstignit pe lisus, când o spălat crucea cu sângele lui, şi numai atunci s- o sfinţit, de 
aceea îi cruce făcătoare de minuni. ” 

Deci crucea este un vechi simbol cosmic (mult anterior apariției creştinismului) 
care reprezenta soarele si armonia contrariilor. Încă din antichitate existau mai multe 


tipuri de cruci. Romanii se foloseau de trei feluri de cruci în perioada naşterii 


'5 Ibidem, p.399 
14 J Chevalier, A Gheebrant, Ibidem. 


creştinismului: crux comissa, denumita şi crucea Sfântului Antoniu - avea forma 
literei T; crux immissa, sau crucea latina veche, avea 4 braţe (+); crux decussata, sau 
crucea Sfântului Andrei, avea forma literei X. Mântuitorul a fost răstignit pe o crux 
immissa. Acest fapt apare şi în Sf. Scriptura, unde Matei (27, 37), Marcu (15, 26), 
Luca (23, 38) si loan (19, 19) pomenesc despre titlul pironit deasupra capului lui 
Hristos (redat iconografic cu inițialele 7/.N.R.. - lisus Nazarineanul, Regele ludeilor). 

Creştinismul a prefăcut crucea dintr-un instrument de tortura, aducător de moarte, 
într-un obiect sfânt, dătător de viaţă. Închinându-se Jertfei şi Învierii Domnului, 
creştinii au făcut analogia între forma crucii şi poziția de rugăciune cu braţele întinse, 
iar străvechiul simbol al victoriei soarelui asupra forțelor întunericului a devenit 
semn al mântuirii şi al biruinţei întru Hristos - „Soarele Dreptăţii“. Cinstirea Sfintei 
Cruci a acumulat o pondere deosebită mai ales după ce Împărăteasa Elena, mama 
Împăratului Constantin cel Mare, a descoperit la Ierusalim lemnul crucii de pe 
Golgota (la anul 326), iar Constantin însuşi adoptase deja crucea ca emblema pentru 
steagurile şi monezile sale, după ce la anul 312, când îl înfruntase pe rivalul sau 
Maxentiu, semnul crucii 1 se arătase pe cer, ca făgadă de biruință (n hoc sieno 
vinces, „Intru acest semn vei învinge'). FI a ridicat în inima Romei o cruce 
impunătoare (prototipul troiţelor de mai târziu). 

În zilele noastre crucea este simbolul de căpătâi al creştinismului, reprezentând 
patima, moartea şi învierea Domnului. Identificată dintru început ca fiind „semnul 
Fiului Omului“ (Matei 24, 30), crucea arată calea urmării lui Hristos (imitatio 
Christi). Toţi martirii au ochii ațintiți asupra lui lisus, Care „a suferit crucea “, 
mărturisind ca nu există experiență a împărăției lui Dumnezeu fără cruce. Pentru Sf. 
Ignatie, Biserica îşi are rădăcina în lemnul crucii, creştinii fund ramurile ei. Sf. 
Maxim Mărturisitorul spunea ca toate creaturile, prin însăşi finalitatea existentei lor, 


„se cer după Cruce“. In pietatea ortodoxa, venerarea Sfintei Cruci este nedespărțită 


de lauda Învierii: „Crucii Tale ne închinăm, Hristoase, şi Sfânta Învierea Ta o 
lăudam şi o mărim “. Cinstirea Sfintei Cruci este asemenea cu cinstirea Sfintelor 
Icoane, ea reprezentând semnul distinctiv şi plin de putere al credinței şi evlaviei 
creştine: bisericile creştine tradiționale sunt construite în forma de cruce şi poartă 
crucea în vârf, ca semn distinctiv şi sfințitor; semnul crucii se regăseşte şi în stemele 
multor ţări; credincioşii obişnuiesc să poarte crucea la gât, mormintele creştine sunt 
marcate cu cruci, iar canonul prevede ca orice fel de cruce să fie sfințită înainte de a 1 


se da o destinație sau alta. 

2. STATUTUL SI FUNCTIILE CRUCII IN 
SPATIUL 
ETNO-CULTURAL 


In acest capitol încercăm să cunoaştem mai bine funcțule pe care le deţine crucea în 
mentalitatea creştină. 


Prima funcţie pe care o deţine crucea este cea cognitivă, de cunoaştere. Pentru a da un 


exemplu despre această funcție pe care o deţine crucea, recurgem la o „credinţă” care 
se leagă de căutarea şi dezgroparea comorilor- ,, Comorile legate se zice că nu se arată în 
orice vreme, se zice că ele joacă numai în puterea nopții de Sfântu Gheorghe şi de 
Ispas. ...dacă li s - au arătat, au început să sape, şi auzeau că sună o comoară, cum 
vreau să o scoată mai iute au pomenit pe Ucigă- | crucea şi atunci numaidecât comoara 
a început să odorogească cam cum turnă Sânt Ilie şi să fugă pe sub pământ. Căci nici 
O comoară nu se poate scoate dacă pomeneşti de Necuratul; şi când începi să sapi, 
gândul numai la Dumnezeu să-ţi fie şi să faci Sfânta cruce şi altceva să nu vorbeşti 
decât tot de Dumnezeu.” 5 Din aceste relatări culese de către etnologul Tudor Pamfile 
putem esențializa funcția de cunoaştere a crucii. 
Se poate considera, conform convingerilor poporului (dar şi oamenilor de 

ştiinţă) că folosirea crucii în investigarea necunoscutului poate aduce rezultate miraculoase. 
Multe cunoştinţe rezultate din observațiile empirice ale poporului, dar şi experimentale 
ştunțifice, au avut la temelii convingerea că utilizarea crucii constituie un demers 


fără de care cercetarea nu dă roade. De exemplu exploratorii Cristofor Columb şi 


'5 15 Tudor Pamfile, Mitologie Românească., Ed. Allfa Buc. 1997 p. 415. 


Fernando Magellan au luat contact cu noile descoperiri folosind crucea. 

O altă funcţie pe care o deține crucea este cea de apărare împotriva fiinţelor 
malefice, crucea fiind folosită la alungarea diavolului, la exorcizare. 
„Deavolul se teme de Dumnezeu şi fuge de semnul crucii, de toacă sau de tămâie, de 
unde epitetele: Ucigă - | crucea, Ucigă - 1 toaca, Ucigă - | mânia lui Dumnezeu, Bată - 


16 
1 crucea.” 


Deşi „concurează” în paralel cu alte modalități apotropaice (tămâie, apă sfințită, 
usturoiul) pentru îndepărtarea demonilor, crucea deţine cea mai importantă funcție, cea 
de apărare. Semnul crucii este folosit la exorcizări. În practica populară de alungare a 
răului, se recurge foarte frecvent la modalități creştine (semnul crucii, tămâiere, stropitul 
cu apă sfințită) dar şi la numeroase procedee de magie ancestrală.! Exorcismul se 
făcea nu numai prin recitare de formule ci şi prin punerea mâinilor in semnul crucii, 
care punea demonii pe fugă. Oricine intra în comunitatea creştină trebuia mai întâi să 
fie exorcizat.!$ 

Pe lângă funcția de apărare, mai putem adăuga şi funcţia preventivă, 
profilactică. 

Această funcție o găsim în majoritatea rugăciunilor, pentru că ele însele au această 
funcție de preîntâmpinare a răului. In rugăciunile culese de către etnologul Tudor 


Pamfile semnul şi funcția crucii se fac văzute şi simțite: 


- rugăciune către îngerul păzitor şi către cruce: 


„Înger, îngerelul meu, 


Păzeşte sufletul meu 


' Ivan Evseev, Dicţionar de magie demonologie si mitologie româneasca, ed. Aimucord. 1998. p. 117 


17 Ibidem, p. 130 
1% Artur Gorovei, Folclor şi folcloristică.. ed. Hyperion, Chişinău, 1990. p.91 


ȘI de ziuă şi de noapte 
Pân' la ceasul cel de moarte 
Sfântă cruce, adoarme-mă, 

înger bun, deşteaptă-mă...”? 
- rugăciune care se zice seara şi noaptea, dacă te temi: „Cum o zici, îndată, orişice 
frică piere.” 
„înger, îngeraşul meu, 
Roagă-te lui Dumnezeu 
Pentru suflețelul meu 
ŞI din zi şi din noapte, 
Pân' la ceasul cel de moarte. 
Sfântă cruce,- adoarme-mă. 
înger bun, deşteptă - mă 


Doamne sfinte, iartă - mă..... 


Cruce-n casă, 
Cruce - n masă, 
Cruce -n tuspatru cornuri de casă, 
Cruce - n cer,cruce - n pământ 
Cruce - n locul un' mă culc !...% 
Şade îngerul în mijlocul casei 
Cu cămaşa scurtă, 


Cu sabia smulsă 


Cu uşile - nferecate, 


' Tudor Pamfile, Op.cit. p. 50 
% Ibidem, p.51 

Cu fereştile- minate 
Și ne vede, 
Ne prevede 
De toate relele decuseară, 
Decuseară până la cinioară 
De la cinioară până la cântători, 


De la cântători până - n zori,...." 


- rugăciune către cruce, Sfântul Duh şi cei doi îngeri păzitori: 


„ Cruce - n cer, cruce - n pământ, 
Cruce - n locul ce mă culc. 
Doi îngeri mă străjuiește, 
Sfântă cruce mă păzeşte, 

Sfântul Duh în mine este ! “2! 

Aşadar, cum am văzut, în marea majoritate a rugăciunilor spuse de către 
creştini, apare funcția de prevenire - apărare a crucii. 

Semnul crucii are sărbătoare cu dată fixă la 14 septembrie. În această zi, când crucea 
este slăvită de marea majoritate a creştinilor, are funcţia de apărare. În studiul etnografic 
al lui Tudor Pamfile „Sărbătorile la români” aflăm că, prin unele zone ale țării, creştinii 
țin un post sever ne mâncând de dulce o săptămână întreagă înainte de 14 septembrie, 
înainte de Ziua Crucii. 

„Femeile care țin acest post, „nelegat la carte”, adică neporuncit de biserică 


merg în ziua de Inălţarea Sfintei Cruci la biserică , iau anafură şi aghiasmă mare,- 


agheasmă de la Bobotează,- iar acasă urmează a nu mânca şi a nu bea nimic până seara 


” Ibidem, p.52 

când văd că au răsărit stelele. Când stelele se ivesc pe cer iau anafură din nou şi 
agheasmă mare şi apoi cinează." 

Din câte am văzut din acest fragment al studiului său etnografic, prezintă pregătirea 
femeilor pentru postul „nelegat la carte”. 

În următorul fragment iese la iveală funcţia de apărare a crucii: „Ziua Crucii, este 
una din sărbătorile cele mai mari ale poporului nostru, dacă nu cea mai mare „că 
ea, (crucea)- i arma cea mai puternică a Domnului Hristos şi a omului . Prin cruce s- 
a Sfinţit, s-a blagoslovit pămintul când deavolul l-a dus pe Dumnezeu în cele patru părți 
ale noului pământ, cu gând ca să-l arunce în apa; prin crucea ferestrei, -cerceveaua-, s-a 
sfințit casa, izgonindu-se diavolul dintr-insa; prin cruce se sfințeşte în fiecare zi omul 
făcându-şi semnul ei şi tot crucea ajută la orice împrejurare, când Necuratul şi 
duhurile rele stau să primejduiască pe creştini. Când pe om îl cuprinde o spaimă, 
scapă numaidecăt, dacă îşi aduce aminte în ce zi a săptămânii a fost în anul acela 
Ziua Crucii." 

Aceeaşi funcție de apărare a crucii o găsim şi într-o strofă scrisă de Vasile 
Alecsandri, 

„Zgomot trist în câmp răsună, 
Vin strigoii se adună 
Părăsind, a'lor secrii,- 
Voi creştinelor popoare, 
Faceţi cruci mântuitoare 
Căci e noaptea - ngrozitoare, 


Noaptea Sfântului Andrei!" 2 


” Tudor Pamifile, Sărbătorile la Români, Ed. Saeculum, Buc. 1997, p. 172 


% Ibidem 
* Tudor Pamfile, op. cit. p.128-129 

Strigon umblă tot anul, dar mai ales pe la Sfântul Vasile, în noaptea Paştilor, în 
noaptea spre Sfântul Gheorghe, după Filipu, şi îndeosebi spre Sfântul Andrei, care se 
mai numeşte şi noaptea strigoilor, despre care se zice că poporul n-ar trebui să ştie când 
cade. 


Următoarea funcţie pe care o îndeplineşte crucea este cea de tămăduire. Un 


astfel de Izvor al Tămăduirii putem găsi la Coslogeni în judeţul Călăraşi. Veche de 
aproape jumătate de secol Crucea de la Coslogeni cum este numită, rămâne mai departe o 
enigmă deschisă. Aici se adună oameni mulți şi cinstesc acest sfânt semn. Prin această 
cinstire el îşi regăsesc credința pierdută şi scapă de bolile incurabile. 

Preotul satului afirmă că: „În zilele anume hotărâte de Dumnezeu, din două puncte 
aflate pe braţele Crucii, cam în locul unde s-ar imagina cuiele ţintuite pe mâinile 
Mântuitorului, se prelinge mirul ca nişte picături transparente, uleioase la pipăit, dar 
care intră deindată în piele fără a lăsa, nici o urmă..... Izvorul Tămâdurii duce la 
îndeplinirea a numeroase dorinţe, multe din ele legate de căsătorie, succes la 

7040 


examene sau spor în casă. ""*. Cei care caută alinare şi au credință descoperă şi 


singuri minunata lucrare a lui Dumnezeu, forța Sa vindecătoare. 


O altă funcţie pe care o posedă crucea, este cea de solidarizare a oamenilor 


pentru o cauza comuna _- de ex în timpul cruciadelor. Cruciadele au fost o serie de 
opt expediţii militare care aveau un caracter religios şi structură feudală; ele s-au 
desfăşurat între anu 1096 - 1270, sub patronajul Bisericii Catolice, care-şi propunea 
drept scop eliberarea locurilor sfinte din Palestina de sub stăpânire musulmană. 
Cruciații, purtau cusută pe pieptarele echipamentului, o cruce mare . Ideea a fost 
propusă după invazia turcilor seldgiucizi asupra Imperiului Bizantin (însă rădăcina ei se 


află în prima alarmă, data în acelaşi sens de papa Silvestru al II-lea la începutul 


* Sorin Popa: Formula As, anul VIII, nr 336, noiembrie 1998. 


secolului al XI-lea 7%). 


Crucea e consolidată ca simbol de solidarizare a creştinilor pentru o cauza comuna şi 
prin legenda visului în care 1 s-a arătat împăratului bizantin Constantin cel Mare- crucea 
de pe steag, împreună cu enunţul „JN HOC SIGNO VINCES”, după anul 324 d.Hr. 
Menţionăm faptul că sub denumirea de cruciade figurau şi expedițiile (campaniile) 
antiotomane ale țărilor europene. De exemplu campania antiotomană care a suferit eşec 
la Nicopole în 1396, a fost o expediţie cruciată a mai multor popoare europene. 

De asemenea războiul țărănesc din 1514, condus de Gheorghe Doja, inițial a avut un 
caracter de cruciadă antiotomană. Remarcăm faptul că, în cadrul cruciadelor 
antiotomane românii au avut o participare activă cu unele trăsături specifice acestui 
spațiu european aflat la interferențele ambițiilor politice ale unor mari puteri. Astfel 
românii s-au aflat în primele rânduri ale luptei antiotomane, dovedind solidaritate 
creştină, eroism şi patriotism. 

De asemenea, s-au găsit domni patrioți care s-au pus în fruntea cruciadelor, apărând 
civilizația europeană ca o recunoaştere a credinței solidarității, sub semnul crucii şi a 
eroismului - domnitorii Ştefan cel Mare şi Constantin Brâncoveanu au fost canonizați 


în anul 1993. 


% Victor Kernbach, Dicţionar de mitologie universală Ed. Albatros, Buc., 1995, p. 132 

3. CULTURA POPULARA SI CRESTINA ÎN 
SPATIUL ROMÂNESC 


Investigând istoria omenirii, se poate constata că aceasta se confunda cu istoria 
civilizațiilor. De-a lungul timpului s-au succedat mai multe culturi - civilizații şi una 
dintre acestea este şi cultura creştină, folosindu-se acest termen ca un concept global în 
cadrul căruia se pot distinge mai multe culturi cu trăsături proprii. Vedem acest proces 
continuu al civilizației creştine ca un fenomen unic cu o mare diversitate. 

Credem că, pentru conceptul de civilizație, nu există o definiție unanim acceptată. 
Conceptul are o arie mai largă decât cea de cultură, cuprinzând şi aspecte ale vieții umane 
care nu sunt integrate în noţiunea de cultură. În accepțiunea generală, se admite că 
civilizația este cultura sub aspect material şi spiritual, cu unele trăsături specifice, 
dominanta unei perioade mai îndelungate şi extinsă pe un spațiu geografic bine 
determinat. 

Pornind de la considerentele de mai sus, se poate aprecia că, cultura populară 
îmbrățişează întreaga viață materială şi spirituală a poporului şi în primul rând a maselor 
ţărăneşti. Heinrich Zimmer, unul dintre marii învăţaţi transilvăneni, afirmă că adevăratul 
tezaur de inspirație nu trebuie căutat prea departe „intr-o ţară străină,” deoarece el 
zace ascuns in colţurile cele mai intime ale propriei noastre case, adică ale propriei 
noastre fiinţe.” 

Specificitatea culturii româneşti s-a păstrat în „cultura minoră” a satelor, cum o 


caracterizează Lucian Blaga, ce dăinuie de peste 2000 de ani, dăinuire a eternului uman 


zi Ştefan Pascu, Voievodatul Transilvaniei, vol. IV, Ed. Dacia, Cluj- Napoca, 1989, p. 329 

din ea, „fenomenul aspaţial”şi „atemporal”.*% În cultura populară sunt prezentate 
valorile etice şi estetice mai ales, aşa cum ele sunt reflectate în miturile şi poeziile 
populare, la care se adaugă creaţiile artistice realizate de popor. Cultura minoră nu în 
totdeauna e creație rațională, ci mai ales creație emotivă şi volitivă. Cultura mioritică cu 
plaiurile şi altemările sale, de deal şi vale, integrează şi valori împrumutate din alte 
culturi, după asimilarea lor. Acest spaţiu ondulat al reliefului românesc este prezent atât 
în cântecele de dor, precum şi în viziunea despre viaţa a poporului român: sensibilitate, 
emotivitate. 7 

Cultura românească este minunat caracterizată în trei capodopere: Mioriţa, Meşterul 
Manole şi Toma Alimoş. Formele culturale arhaice ce sunt păstrate şi în baladele 
populare româneşti: Soarele şi Luna, lorgovan Borgovan, Gruia şi fata sălbatică care 
semnifică lupta împotriva puterilor personificate ale naturii. 

Valorile etice şi estetice ale culturii populare româneşti le găsim în miturile, şi 
poeziile, credințele religioase şi în creațiile artistice, toate acestea constituind fenomenul 
originar al culturii noastre. Pentru a înțelege mai bine interferențele din cultura populară 
şi cea creştină vom detalia, în continuare creaţiile culturale ale poporului. 

Dintre cântecele populare cea mai specifică este doina. Vers şi cântec totodată, are 
o gamă de sentimente foarte variată, iar dorul este laitmotivul său. Izvorul nesecat al 
poeziei culte este în primul rând poezia populară „doină, doină, cântec dulce/ când te aud 
nu m-aş mai duce/ doină, doină, viers cu foc/ când te aud, eu stau pe loc/. ș00 

Doimele exprimă, într-o formă artistică, trăsăturile psihice şi năzuințele poporului 
român, fiind creaţii care stau la temeliile culturii livreşti de la noi. 

Basmele populare sunt creaţii artistice populare cu caracter epic şi de o mare trăinicie, 


care împreună cu legendele constituie izvorul pentru studiul mitologiei româneşti. 


% Lucian Blaga: Trilogia culturii, Buc. 1974 
” Ştefan Pascu, op.cit..p.330 
3 Ştefan Pascu, op.cit.,p.332 

Basmele populare au un conţinut real şi unul imaginar de fabulație colectivă. împletirea 
armonioasă a celor două conținuturi conferă valoare estetică acestor creaţii populare. 
Muzica populară este o expresie a muzicalității limbii, a temperamentului național, a 
inteligenţei şi puterii de sinteză a omului. Se apreciază că în domeniul artelor şi culturii 
muzica şi arhitectura constituie domeniile de creație unde este nevoie de o mare putere 
de sinteză a omului, dat fund faptul că elementele acestor creații nu se găsesc în 
natură. 

Dansul popular este o manifestare a mişcării artistice a omului având la bază cântec 
versificat şi muzică şi culoare. Dansul în aer liber înseamnă şi înfrățirea cu natura, o 
manifestare a bucuriei de viaţă a omului, în multe situaţii (rituri comunitare), el 
semnificând trezirea naturii la viaţă, ciclurile anotimpurilor, fertilitatea pământului, 
sănătatea oamenilor şi animalelor din gospodărie, evenimentele centrale din ciclul 
vieții umane etc. 

Pictura murală din bisericile româneşti şi icoanele pe sticlă sunt inspirate şi ele din 
cultura populară, scene din zugrăvelile de pe pereţii bisericilor săteşti sunt inspirate 
din viaţa oamenilor vremii. Ocupațiile şi viaţa cotidiană ale oamenilor sunt înfăţişate 
alături de scene din Vechiul şi Noul Testament. Icoanele pe sticlă înfăţişează aceaşi 
tematică din viaţa de toate zilele ale poporului. 

Se poate conchide ca elementele de bază ale civilizației populare româneşti: doinele, 
baladele, basmele, legendele, creaţiile artistice au constituit o temelie solidă care a 
asimilat şi a modelat conţinutul culturii creştine creând forme de expresie şi 
manifestare originale. 

Cultura populară a avut o adâncă influență asupra istoriei românilor, din cauza 
durabilităţii obştilor ţărăneşti ca forma de bază a organizării sociale, până în veacul al 


X-lea şi menținerii lor în perioada evului mediu. 

Civilizaţia medievală are în toată Europa un caracter religios.” Occidentul şi în genere 
toată Europa, este în perioada evului mediu sub dominația ideologică şi spirituală a 
bisericii creştine. Se consideră că Europa, în pofida unor diversității politice sau 
religioase, prin împărtăşirea aceleaşi credinţe creştine, forma un corp solidar. Acest corp 
îşi dă numele de creştinătate în opoziție cu islamismul, civilizație cu care țările 


R A 32 
europene, secole de-a rândul se aflau în contact. 


În tratarea culturii populare în spaţiul românesc, conceptul nu poate fi disociat 
de fenomenul adoptării creştinismului de către români. Se poate afirma că civilizația 
românească s-a născut concomitent cu apariția şi răspândirea creştinismului în 
Imperiul Roman. Poporul român, zămislit în spațiul carpato — danubiano - pontic într-o 
perioadă îndelungată, începând cu instalarea stăpânirii romane în Dacia şi continuând 
până la finele veacului al VII-lea, a asimilat creştinismul încă la începuturile formării 
sale. În cadrul general al civilizaţiei medievale, existau provincii si centre de cultură, 
caracteristică fiind deosebirea dintre Răsărit şi Apus. Felul de a gândi al celor din Răsărit 
a creat ortodoxia şi ortodoxia a menţinut acest fel de a gândi.”” Românii făcând parte 
din aria de civilizație a Europei de est şi-au creat o cultură proprie, integrată ca şi 
sincronism al fazelor de dezvoltare, în cea europeană. Semnele distincte ale aceste culturi 
sunt: ortodoxia= pasivitate contemplativă, predominanţa datinilor, lipsa unei lupte pentru 
înnoirea vieţii; viața e sfântă, ceea ce este sfânt nu poate fi modificat. ** 

Cultura Europei creştine de Răsărit se trage mai ales de la formele bizantine grefate pe 
temeiul vieții populare ale fiecărui neam. Arta în toate formele ei: literatura, 
istoriografia, biserica ortodoxă însăşi - aşa cum a înflorit la români, la ruşi, la bulgari şi la 


sârbi, sunt de model bizantin, cu forme şi denumiri bizantine. 


* Jacques le Goft, Civilizaţia occidentului medieval Ed. Ştiinţifică, Buc. 1970 

* Ibidem, p. 216 - 217 

3 PP Panaitescu: Introducere în istoria culturii româneşti Ed. Ştiinţifică Buc. 1969, p.325. 
* Ibidem, pag. 327 

Împrejurările în care strămoşii daco - romani ai românilor au adoptat creştinismul 
sunt astăzi destul de bine cunoscute. Creştinarea românilor are loc până în sec. al IV- 
lea. Dacia romană era cuprinsă în Imperiul Roman. La nord de Balcani, în Bulgaria şi 
Serbia de azi, precum şi în Dobrogea şi la nord de Dunăre, predomina creştinismul de 
limba latină şi aceasta nu ca rezultat al vreunei influențe apusene, ci pentru că în întreaga 
regiune definită mai sus populația vorbea limba latină. Limba s-a impus şi în 
bisericii.” 

Istoria bisericii române, în ceea ce priveşte caracterul ei social a trecut prin trei faze: 
faza comunităților săteşti şi populare, faza feudală şi în sfârşit aceea a religiei de stat, 
patronată de un episcopat în strânsă legătură cu domnia, cu monarhia feudală." 

Existenţa unei biserici feudale anterioare stabilirii autorității domneşti este adeverită 
în momentul luptei domniei pentru a-şi însuşi atribuțiile bisericeşti. Adoptarea 
liturghiei în limba slavă de către biserica românească este o urmare a caracterului 
feudal al bisericii în Ţările Române. 

Când cnezii români au primit şi au adoptat limba slavonă ca limbă de clasă, era firesc 
să se adopte aceeaşi limbă şi de către biserica feudală. Avem de a face cu un fenomen 
cultural concomitent care caracterizează atât cultura laică cât şi cea bisericească. Prin 
urmare, adoptarea liturghiei slave datează de la începuturile bisericii feudale şi 
aceasta ne duce la o dată ce se poate fixa în jurul sec. al X-lea.” 

O instituţie bisericească care a avut un rol hotărâtor în extinderea civilizației creştine a 
fost aceea a mănăstirilor. la. origine, mănăstirile reprezentau o comunitate spirituală şi de 
averi, retrasă din mijlocul societăţii, formând un grup desprins din sânul societății. La 


început mănăstirile constituiau o mişcare populară, o comunitate care se desprindeau de 


% Ibidem. p. 327 
5 Ibidem. p. 327 
% Ibidem, p.328 

autoritatea nobililor şi a statului. O dată cu creşterea averilor mănăstirilor, averi în 
general inalienabile, a început procesul formării mănăstirilor eneziale şi boiereşti. Cele 
mai vechi dintre ele cunoscute în istorie, aparțin comunității liber constituite: Vodița, 
Tina, Neamţ, mănăstirile din Maramureş şi din Transilvania; apoi apar mănăstirile 
stăpânite de boieri, aşezate pe domeniile lor. Mănăstirile comunităților libere şi ale 
boierilor sunt preluate încetul cu încetul de domnie formând un sprijin puternic 
material şi spiritual al monarhiei. Este necesar să remarcăm rolul mănăstirilor ca 
focare de cultură şi civilizație creştină. Centrele mănăstireşti de la noi: Bistriţa, Neamţ, 
Putna, Tismana, Cozia, Curtea de Argeş, Sâmbăta, Peri din Mureş, Vad şi altele au 
fost prin excelență centre de învățământ şi scriere. Aici au fost create opere teologice, 
istorice şi ştiinţifice care au avut o mare înrâurire asupra mentalităţii poporului. A existat 
în aceste centre monahale o zonă de cultură care are la bază civilizația bizantină şi 
prelucrarea ei în limba slavonă ca parte dintr -o mişcare de cultură medievală care nu 
poate fi înțeleasă decât unitar ca un capitol de istorie universală a evului mediu. Se poate 
constata că la români cultura populară se dezvoltă într-o strânsă legătură cu elementele 
civilizaţiei creştine. 

Cultura livrescă preia elementele din creația populară lirică, epică şi artistică. 
Modularea liturghiei şi a muzicii bisericeşti româneşti inspiră ondularea cântecelor 
populare, a baladelor şi doinelor. În aceeaşi măsură reprezentările artistice au ca 
fundament manifestările populare în acest domeniu. Bunăoară bisericile săteşti din 
lemn, mai ales în Transilvania, au ca model oraşele ţărăneşti, respectând aidoma 
structura în spațiu ale acestora. De asemenea gama cromatică, nuanțele picturilor murale 
bisericeşti şi a icoanelor, motivele decorative ale vestimentaţiei figurilor reprezentate 
sunt asemănătoare sau chiar aidoma celor ţărăneşti. În tematica frescelor bisericeşti, pe 
lângă cele din tematica biblică şi literatura hagiografică, se găsesc multe subiecte 


comune cu legendele populare. Exteniorizarea imaginației în imagini concrete este o 

caracteristică a artei populare şi a celei bisericeşti de la noi. Explicaţia acestei 
caracteristici, atât de evidentă în frescele de pe zidurile exterioare ale mănăstirilor din 
Moldova: Voroneţ, Suceviţa, Humor se găsesc în faptul că imaginaţia populară a fost 
întotdeauna atrasă de reprezentarea concretă a iraţionalului."* O caracteristică a 
civilizației creştine constă în faptul că excesele în reprezentările artistice convieţuiesc cu 
puritanismul, cu severitatea impusă în viaţa de toate zilele de dogmele bisericeşti...” 
Acceptarea acestei simbioze de către mentalul sătesc s-a putut realiza pe fondul 
structurii psihice a poporului român, cu înclinații spre curăţenie sufletească, moralitate 
dar şi iubitor al frumosului artistic. Sentimentul religios a avut întotdeauna o 
tendinţă să se realizeze în imagini. Secretele credinţei erau mai accesibile dacă acestea 
luau o formă palpabilă.“ În felul acesta civilizaţia creştină a fost acceptată de către 
populație în măsura în care între cele două exista o asemănare. Din această cauză 
credinţa creştină trebuia să accepte asemănările reprezentate pe scene luate din viața 


populară de toate zilele. 


Se putea realiza în felul acesta o înrudire, o apropiere între cele două concepții. 
Ca urmare realismul civilizaţiei creştine are un substrat popular, chiar 
antropomorfic. Aşadar, civilizația creştină, având un conținut mistic, adevăruri 
exprimate prin revelații, avea nevoie în afară de simboluri şi de un proces de 
personificare a subiectelor tratate. În joncțiunea mentalului popular şi interesului 
creştinismului de a se propaga în cercuri tot mai largi, găsim explicaţia realizării 


marilor opere artistice bisericeşti. 


% Iohan Huizinga, Amurgul evului mediu, Ed. Europa, Budapesta 1969 p. 182 
3 Ibidem, 


“ Ibidem, p. 199 

Arhaic şi creştin in cultura populară someşană 


Spațiul întins în jurul confluenței celor două Someşuri are o mare importanță în 
cercetarea interferenţelor dintre cultura populară şi cea livrescă. În localităţile din acesta 
zonă s-au păstrat o serie de obiceiuri si tradiții care sunt anterioare apariției şi răspândirii 
creştinismului, fiind mai apoi grefate pe fondul religios. Aceste obiceiuri se păstrează 
până în zilele noastre, desigur, cu unele modificări, ca urmare a schimbărilor intervenite 
în viaţa socială şi culturală a populaţiei locale de-a lungul timpului. Convieţuirea dintre 
etnii a dus la interferenţe culturale, care sunt evidente şi în zilele noastre. Consemnarea 
şi studiul acestor localităţi, din punct de vedere etno - cultural, este posibilă şi datorită 
faptului că o mare parte a tezaurului de tradiţii a fost adunat şi consemnat (istoricul local 
Jozsef Kadar), încă la finele veacului trecut. Culegerile făcute de Jozsef Kadar descriu 
unele obiceiuri Şi tradiții, cum s-au prezentat ele la finele veacului trecut. Compararea 
acestora cu materialul etno - cultural care se păstrează şi astăzi indică o mare vitalitate a 
obiceiurilor populare care răzbat din cele mai vechi timpuri până în epoca contemporană. 

Desigur, este evident faptul că modernitatea asigură, pe de o parte, o cultură de 
consum superioară calitativ celei tradiționale, dar ea vine şi cu elemente ale culturii 
simbolice şi cutumiare de tip modern. Cele mai multe dintre obiceiurile de astăzi sunt un 
sincretism între cultura veche, tradițională şi cea modernă. Din studiul obiceiurilor 
vechi populare: 

De Florii fiecare gospodar face atâtea pâiniţe de forme diferite câte bovine are, şi le 
dă ciobanului (în localitatea Ciubanca). 

Joimari: cei săraci sunt ospătați în curtea bisericii (în localitatea Strâmbu). 

Paştele: în prima zi de paşti tinerii îşi aleg un crai în comunele Crai Nou, Corneni şi 
se aleg judecători de ajutoare, fiind pedepsiţi tinerii care au fost neîndemânatici la arat. În 
a treia zi de paşti craiul cinsteşte pe flăcăi. Obiceiul se păstrează la Ciubanca, Aluniş, 


Corneni şi Ghirolt. Cu ocazia acestei sărbători mari este udat cel care în anul acela a 

ieşit primul la arat, în comunele Ciocotiş şi la Vad. Se împart ouă roşii sfințite la 
Cerneşti, Ciocotiş, Preluca Veche, unde se sfințesc pasca, şunca şi ouăle. Cei săraci 
sunt ospătaţi în curtea bisericii la Vad, Mănăştureni, Preluca Veche, Boiu Mare, 
Răzoare, Mogoaja, Coroieni, Plopiş, şi în alte sate. 

Sfântu Gheorghe- 23 aprilie: se păstrează obiceiul udatului la Brebeni, Moiu- 
Mare, Cerneşti, Ciceu- Poieni, Tentea, Preluca Veche, Muncel, Mogoaja, 
Strâmbu, Căianu Mic, Căianu Mare, Cristolţel, Cufoaia, Făureşti, Trestii, Lachia, 
Preluci, Lozna, Mănăştureni, Negrileşti, Plopiş, Chiueşti, Poiana Botizii, 
Solomon, Solana, Braglez, Ţaga, Ilişua, Mica, Nireş, Rusu de Sus, Mănăstirea, 
Feleac. Se practica şi lovirea cu urzici pentru a rămâne sănătoşi. Obiceiul paparudelor 
se păstrează la: Pădureni, Rugăşeşti, Sânioana, Nireş, şi în alte sate. i 

De Sângeorz se pun spini la ferestre, porți şi uşi pentru a alunga strigoii în localitățile 
Beclean, Ceaca, Diviciorii Mici, Feldioara, Buza, Copru, Barlea, Manic, Fundătura, 
Chiueşti, Miclăuşi, Jichişu de Jos, Maia, Luna de Jos, Dăbâca, Zimbor, Sic, Șomcutu 
Mic, Zalha, Sălşca, şi Lujerdiu. Prin acesta practică se asigura laptele animalelor. 

De sărbătoarea Înălțarea Domnului, în satul Nireş, tinerii împodobiţi cu crengi 


verzi trec prin satul întreg cu muzică. 


În aceeasi măsură se regăsesc şi unele obiceiuri populare care au rămas 
independente, izolate de praznicele bisericeşti. În etnologie se cunoaşte rolul şi 
funcțiile unor obiceiuri în viața de toate zilele. Evenimentele legate de munca 
câmpului, creşterea animalelor, starea sănătăţii, dragostea, căsătoria, botezul, şi 
moartea, la fel şi zilele însemnate ale anului sunt strâns legate în concepția populară, de 


de e e A i Ș . Fo) 
unele practici şi obiceiuri care au conferit conţinut acestora. 


%1 Emil Lazăr: Obiceiul paparudelor în satul Nireş. Samus 1, Dej, 1976-1977 p. 57-61 
“2 Mircea Pop, Obiceiuri tradiționale româneşti, Buc. 1976, p.28- 29 

Dintre obiceiurile vechi, de la începutul anului, este Mersul cu turca, cu ocazia 
anului nou. Se consemnează că în 1739 se mergea cu turca în satele: Ileanda, Podişul 
şi la Rus. S-a întâmplat să se întâlnească şi turcaşii a două - trei sate. Tradiţia se 
păstrează şi în zilele noastre în toate satele de pe valea Someşului având rădăcini 
străvechi, legate de creşterea animalelor şi obținerea, în noul an, a unor rezultate bune. 
De asemenea cu ocazia acestor sărbători se colinda în satele Ciufoaia, Ciochotiş, şi în 
alte localităţi, colindătorii primind colaci. 

Pluguşorul este un obicei larg răspândit „ Oamenii se duc şi urează pocnind din bice 
stăpânului la care au lucrat în anul trecut şi la cel la care se vor angaja în anul viitor." 
“ In seara de 31 decembrie, flăcăii strigă de pe dealurile din jurul satului cine, ce 
rău, ce greşeli s-au făcut în anul trecut. Acest obicei se păstrează în zilele noaste în 
satul Fodora, Dobrocina, şi Vad. În localitatea Suciul de Sus în ultima seară a anului 
ulițele sunt legate de-a curmezişul, toată lumea aşteaptă sosirea Noului An în casă. 

Lăsata secului: femeile de pe valea Someşului nu lucrează trei zile, ca să se 
înduplece îngerul păzitor al animalelor, pentru ca astfel să-şi apere dobitoacele de lupi şi 
de alte animale de pradă. 

La Buna Vestire, 25 martie, la Căşei, Guga, Rugăşeşti, Coplean, Câţcău, Glod, se 
ard vreascurile din livadă pentru a obţine o recoltă mai mare de fructe. 

De Rusalii se leagă unele practici menite să prevină unele pericole. Astfel, se pun 
crengi de tei la case şi grajduri, la Dumbrava, Dobricu Lăpuşului, Agrieş, Târlişua şi 
Borleasa. Scopul este oprirea relelor care s-ar abate asupra casei şi gospodăriei. De 
asemenea, se sfințeşte câmpul la Laschea, şi Plopiş. In a doua zi a Rusaliilor, se alege 
un bou care a trecut prin tot satul până la proprietar, care îi ospătează pe tineri. 

Adormirea Maicii Domnului, 14 august, este o mare sărbătoare când se face 


pelerinaj la Mănăstirea Nicula, unde credincioşii se roagă în faţa icoanei Sfântei 


% Jozsef Lărinez: Op. cit., p. 179 

Mării, făcătoare de minuni. Obiceiul se păstrează în toate satele din zona Someşului. Cu 
acesta ocazie sunt ospătaţi săracii în curtea bisericii în satele: Coroieni, Văleni, şi se 
ține post de două săptămâni la Preluca Veche. 

Se crede că de Sf. Paraschiva, 14 octombrie, nu e bine să semeni grâu pentru că vine 
„tighira” (un vârcolac) care produce eclipsa de lună pe pământ atunci şi recolta va fi 
foarte slabă (în satul Ciubanca). 

Cu ocazia sărbătoririi Crăciunului copii merg la colindat în multe localități 
someşene. Colindătorii primesc colaci, nuci, mere, carne de porc afumată. In 
localitatea Coplean se pun cununi de grâu pentru păsări. 

Evenimentele mari din viaţa omului: naşterea, botezul, căsătoria şi 
înmormântarea, sunt sărbătorite în mod cuvenit, din cele mai vechi timpuri. Fondul arhaic 
pe parcursul secolelor a fost încărcat cu elemente şi forme ale credinţei creştine. 

Elementele arhaice ies la iveală mai ales cu ocazia înmormântărilor. Mortului 1 se pun 
bani în palmă şi în gură la Poieniţa. Când se scoate mortul din casă se trântesc oale 
cu cenuşă de uşă, pentru ca mortul să nu se mai poată întoarce, la Feleac. Se 


zăvoreşte uşa şi se trântesc vase cu cenuşă de ușă la Săsarm şi Zalha. 


Fiinţele fantastice apar în chip de foc, strigoii, diavolul, fata pădurii şi priculicii. Cu 
privire la apariția acestor ființe malefice avem date din localitățile: Dej, Ocna 
Dejului, Bobâlna, Poiana Porcului, Valea Hranei, şi Glod. Împotriva acestor ființe se 
luptă cu ajutorul crucii, a faceri semnului crucii cu mâna, cu limba şi a unor liturghii 
speciale. Este interesant că cei ce erau considerați a fi strigoi în timpul vieții au fost 
considerați astfel şi după ce aceştia au murit. Astfel de cazuri întâlnim la Dej în 1742, la 
Poiana Porcului în 1792 şi la Turbuţa în 1892, când persoanele decedate bănuite că ar 
aduce pericol pentru cei vii au fost dezgropate, întoarse şi prinse de țărână cu ajutorul 


unui par ascuţit cu care 1 s-a străpuns inima. 

Obiceiurile, tradițiile populare, constituie până în zilele noastre surse primare în 
studiul şi interpretarea fenomenului cultural de-a lungul timpului. Unele elemente 
din acestea se dovedesc a fi perene, păstrându-se nealterate veacuri de a rândul. 
Disocierea elementelor populare laice de cele creştine, livreşti, devin evidente atunci 
când investigăm aspecte legate de conţinutul şi forma unor manifestări ale 


mentalului sătesc. 


32 


4. DE LA REALITATE LA SIMBOL. 
LEGATURA DINTRE 
FORMELE SFINTEI CRUCI 
SI CONTINUTURILE SIMBOLICE 


Crucea simbolizează religia creştină, crucea recapitulează creația, ea are un sens 
cosmic. Irineu scrie vorbind despre Hristos şi despre răstignirea lui: „A venit în aşa fel 
încât să - L vedem, ...şi S-a făcut trup şi a fost răstignit pe cruce adunând în Sine Lumea 
toată." Crucea simbolizează cultul ortodox, catolic, hindus etc. În Asia simbolul crucii, 
deşi nu este tot atât de bogat din punct de vedere al conţinutului, ca în lumea creştină, nu 
este totuşi mai puțin important." - vezi planul în formă de cruce al templelor hinduse şi 
al bisericilor, în care capul corespunde absidei, braţele - transeptului, capul şi picioarele 
- navei, inima - altarului. % 

În Egipt crucea cu toartă (Anh), confundată adesea cu nodul lui 
Isis, este simbolul milioanelor de ani de viață viitoare. Anh este un 
semn format dintr-o buclă rotundă sau ovală de care atârnă un fel 
de T, şi care seamănă cu o fundă. 

În arta africană motivele în formă de cruce, cu linii sau frunze 
de manioc sunt frecvente şi bogate în semnificații. Crucea are în 


primul rând un sens cosmic, indicând cele patru puncte cardinale, 


ea simbolizează soarele şi drumul descris de el pe bolta cerului. 


crucea cu toartă (4nh) 


+ ]. Chevalier, A Gheerbrant. Op. cit p. 403 


% Ibidem 

În tradiţia mitică a vechilor mexicani crucea este simbolul totalităţii lumii, a legăturii 
centrale dintre ani.“ Pentru amerindieni, ca şi pentru europeni, crucea romană este 
simbolul pomului vieții, reprezentat fie doar sub formă geometrică, fie cu 
extremităţile ramificate sau frunzoase, ca în celebrele cruci de la Palenque.”” 

Misterul crucii este în final însuşi lisus Hristos. Deşi lumea nu poate înțelege 
secretul crucii, totuşi ea este prezentă în lume prin promisiunea vieții după moarte, prin 
victorie asupra violenţei, şi prin puterea născută din slăbiciune.“ Crucea, pe lângă alte 
secrete pe care le ascunde, ar mai avea un secret şi anume în ea se arată în totalitate 
răutatea umană. 

Suferinţa umană o putem găsi în nedespărţitul secret al iubirii şi al păcatului.” 
Crucea în solidaritate cu omul clarifică suferința şi secretul lui Dumnezeu în fața 
noastră, ne arată cum să suferim împreună cu alți şi să înțelegem misterul suferinţei lui 
Isus. Mistica crucii este Mistica lui Hristos, este cu exactitate Mistica suferinței. 
Călugărița Edith Stein înţelege prin simbolul crucii „tragedia poporului lui Dumnezeu, 
care încă din acele momente a început să se cristalizeze. M-am gândit că cei ce înțeleg că 
aceasta este crucea lui Hristos, în numele tuturora fiecare să-şi ia crucea şi să-l 
urmeze“. 

Mesajul crucii în cuvinte şi tablouri, în timpul Liturghiei încearcă să bată în inimile 
tuturor creştinilor. Între cruce şi suferință nu există asemănare, dar totuşi este constatat 
samavolnic. Crucea nu este doar un obiect natural ci şi o unealtă pe care mâna de om a 
creat -o pentru un scop anume, şi I-a folosit. Crucea pentru Edith Stein este un semn, 
dar un semn al cărui sens se potriveşte într-adevăr. 


Forma cea mai veche a crucii e un simbol al focului (două bețe încrucişate, prin 


* Ibidem. p. 405 
+7 Ibidem, 
% Christian Schtitz,, Praktisches Lexikon der Spiritualitat, Verlag Herder, Freiburg 1988. p. 201 
4 n: 
Ibidem. 
50 Edith Stein: Kreuzes wissenschafi. Studie uber Johannes a Cruce . Louvain 1950. pag 88 

frecarea cărora se obține flacăra). Ca simbol solar crucea reproduce cele patru raze 
fundamentale.*! 

În creştinism crucea are o apariţie târzie combinată cu simbolul mielului, iar ca simbol 
al răstignirii apare doar în sec. VIII (sub formă de crucifix). Mormintele din epoca 
creştinismului primitiv nu erau marcate cu cruci, locul crucilor era ocupat de unele 
simboluri funerare cum ar fi: un miel, un peşte. 

Exista insa prefigurări ale crucii şi în Vechiul Testament: chiar înainte de Moise 
şi de primea legii vechi, Patriarhul Iacov, închipuind Sfânta Cruce, a blagoslovit pe fiii 
lui losif, pe Manasi şi pe Efraim, în chipul crucii: a pus mâna stângă pe unul şi mâna 
dreaptă pe celălalt în chipul crucii (Facerea 48, 13-19). Şi mai înainte de a muri el, aceia 
s-au închinat la vârful toiagului său, adică la lemn, simbolizând crucea încă dinainte de 
venirea legii vechi. 

În legea veche, simbolul crucii mai apare atunci când Moise, pentru a apăra poporul 
de şerpi care muşcau cu muşcătură de foc, a făcut după povaţa lui Dumnezeu un şarpe 
de aramă pe care l-a răstignit pe un stâlp înalt, la care aceştia să privească şi să se 
vindece (Numerii 21, 1, 3-9), spunând „Vezi, Israile, viața ta răstienită pe lemn”. 
Acesta era simbolul crucii cu mult înainte de veacul Mântuitorului care trebuia să Se 
răstignească pe cruce. Aceasta asemănare simbolică şi taimică a Sfintei Scripturi a 
închipuit cu adevărat pe Hristos, iar Mântuitorul a adeverit-o când a spus: „Și precum 
Moise a înălțat şarpele de aramă în pustiu, aşa se cade să Se înalțe Fiul Omului” (loan 3, 
14-15). 

Tot in Vechiul Testament, înainte de venirea lui David, Moise se lupta în pustie cu 
madianiţii şi cu amaleciţii şi cu alte popoare care se aflau acolo si care păreau a câştiga 
bătălia, moment în care Moise a închipuit o cruce, ridicând braţele în sus. Cât timp 


Moise tinea mâinile în sus, poporul ales biruia pe Amalec, iar când le cobora, Amalec 


*! Ibidem p.131-132 

biruia. Preoți Aaron si Or au sprijinit mâinile lui Moise care obosise în semnul sfintei 
cruci, până când poporul ales a biruit. 

Sensul spiritual al sfintei cruci creştine in Noul Testament este complex, ea este 
altarul, arma şi pecetea lui Dumnezeu, este mijlocul prin care Hristos s-a înălţat la ceruri. 
Locul şi rolul ei, aşa cum îl avem în prezent în conştiinţa creştina, a fost pecetluit în 
timpul domniei împăratului Constantin, primul împărat creştin, împreună cu mama sa 
Elena. 

Crucea, după Kernbach, este un simbol al verticalităţii omului. În plan filosofic şi 
teologic: P. Teilhard de Chardin vorbeşte despre crucea care devine simbolul specific, şi 
complet al Evoluţiei, o Evoluție / deschisă şi personificată/. Crucea creştină în ipostază 
de lemn ridicat, de copac artificial, drenează accepțiunile simbolice proprii oricărui 
simbolism vegetal. Simbolul crucii este o unitate a contrariilor, semn de totalizare care 
trebuie asociat cu „guna - urile" tradiției indiene şi cu „Koua'-ul (unirea lui Yang şi 
Yin) tradiţiei chineze şi cu „, tetraktys - ul” pitagoreic."? Crucea e simbolul totalității 
lumii, al ,, ligaturi" centrale a anilor. 

În funcţie de simboluri putem distinge mai multe tipuri de cruci. Cu trecerea secolelor 
formele, materialul şi lucrările asupra lor în spațiu şi timp, tipurile de cruce încep a se 
dezvolta. Cele mai important materiale sunt piatra şi lemnul, dar pe lângă acestea au mai 
apărut şi alte materiale din care erau confecționate aceste simboluri (tinichea, fontă, 
ciment) sau anumite combinaţii: 

- trupul detinichea 
- arborele vieții 


-  altetipuri de cruce 


“ Gilbert Durand, Les structures Antropologiques de Limaginaire, Bordas (Paris-Bruxelles- Montreal) 1969, p. 409- 413 

Trupul de tinichea 


Pentru studierea unei cruci e nevoie să cunoaştem 
anumite tehnici, stiluri şi iconografie. 

Crucile de lemn le găsim în special, în localitățile 
rurale dar şi în oraşele de câmpie, iar crucile din 
piatră se găsesc la oraşe dar şi în sate, deşi mai 
puţin la număr. Crucile din piatră şi lemn erau 
adeseori împrejmuite cu gărduleţ. Acest gard avea 
rolul de a înfrumuseţa locul în care se afla crucea, 
dar avea şi un rol de protecție față de animale şi 
de a atenționa oamenii care trec pe acolo, că se 


află într-un loc sfânt. În general, acest gard care 


împrejmuieşte crucea, încipie ircuiie ste o bucată de pământ de 2 x 2 mp şi are 80-120 cm. 
Trupul de tinichea pictat al lui lisus Hristos îl 
întâlnim adesea pe crucile de piatră; aceasta 
pentru că, odată cu trecerea timpului, trupurile 
originale de piatră şi ciment s-au degradat şi au 
fost înlocuite cu cele de tinichea. ” 

Crucile măsoară in general 3 -4 m, dar în Ardeal şi 
între zonele dintre Dunăre şi Tisa crucile ajung 
la o înălțime de $5 m. Culorile cele mai des 
folosite sunt diferite nuanțe de maro şi verde, dar 
şi culori mai vii: roşu, galben, şi alb. Crucile din 


Ardeal şi din unele zone ale Slovaciei sunt 


pictate cu roşu, galben albastru. 


*3 Olasz Ferenc, Dicsertessek, Ed. Optimum Budapest 1989 p.1-6 

Pe crucile din Ardeal îşi fac apariția felurite forme geometrice, romburi, vârfuri de 
sulițe, dinţi de lup, flori de tinichea.” 

Pe anumite cruci din judeţul Cluj, apare motivul Soarelui şi al Lunii, fixate 
orizontal pe cruce; tot pe cruce apar şi uneltele, obiectele cu care a fost chinuit 
Mântuitorul. Pe o cruce din Sărmaşul Mare, lângă trupul lui lisus apar în cele 
două părți îngerii rugându-se; totodată se găseşte acolo şi motivul Soarelui şi a 


Lunii. 


5% Ibidem 

Arborele vieții 

Cu rădăcinile călătorind în lumea subterană, cu trunchiul aflat la nivelul vieții 
pământene şi cu ramurile crescând spre ţările cerului, arborele este nu numai sediul 
miracolului vieţii, ci şi „scara” care permite omului să iasă din prezentul său terestru 
şi să pătrundă în celelalte momente ale destinului său. În chip aparent crucea a 
dizolvat adeseori, arborele „păgân” plantat pe mormânt, deşi îşi trage alcătuirea din 
arborele sacru, asociat patimilor şi învierii creştine. Dar, îndepărtat ca plantă vie, 
arborele în expresie plastică, îşi poate reclama locul pe care îl rezervaseră vechile 
scenarii magico - religioase.” 

Formele vegetației în expansiune inundă pur şi simplu crucea multiplicând ramurile şi 


imprimând elementelor geometrice unele caracteristici vegetale. 


Bradul asociat firului Pomul vieţii suprapus pe pomul de 
Detaliu de pe o furcă de tors din înmormântare al unui tânăr din Gorj 
Turda — Arieş 


O altă cale se poate urmări în suprastructura decorativă, unde „, instituția” arborelui este 


* C-tin Prut, Calea rătăcită, O privire asupra artei populare româneşti, Ed. Meridiane Buc. 1991, p. 78 - 88 

încredinţat unei reprezentări, unei imagini, care conservă sugestia realistă. Arborele 
este prezentat fie singur, fie împreună cu alte simboluri care sosesc aici din varii vârste 
şi spații mitice: Soarele, Steaua, Luna, Omul, Şarpele, Pasărea. 


! Dincolo de dialogul pe care îl susțin la 


mormânt arborele şi crucea, este remarcat atât 
de cunoscuta convocare a arborelui în riturile 
de trecere, ca şi în cele legate de schimbarea 
vremii. Prezenţa arborelui în riturile de trecere 
desemnează un model al arborelui vieții pe 
care-l socotesc preexistent celor venite din 
alte orizonturi. Când meşterii populari îşi 
situează creația în dependență explicită față de 
modelele artistice iradiind din rafinatele şcoli 
bizantine, ei acceptă, complexa structură 
narativă a arborelui vieții a „arborelui lui 
leseu”. În sfera câmpului de acţiune al 
canoanelor artistice, arborele vieții se manifestă 
în diversitatea topologică şi în libertatea 
morfologică pe care le-am statuat, evoluții 
mitologice şi culturale specifice. Reînvierea şi accesul în planul divinității sunt legate de 
„ întoarcerea în arbore”, care poate lua fie forma absorbției în trunchiul „de aur”, 
fie cea a sacrificiului izbăvit pe crucea de lemn. Troiţele care instalează valorile 
sacrului la răscruci de drumuri, la fântâni, la hotarele imprevizibilului, par să asculte în 
dezvoltarea lor de tensiuni fito trope, să „închipuie un model rămuros al 


„n 56 
copacului”. 


5 Ibidem, p.78 - 88 

Tipuri de cruce 


Se cunosc aproximativ 400 de forme de cruci, dintre care următoarele sunt cele 
mai răspândite: crucea Tau (în formă de T) este cel mai vechi simbol, cu origine 
în vechea Chaldec; crucea ortodoxă, greacă; crucea catolică, latină 
(actualmente este forma cea mai răspândită); crucifixul (în primele secole după 
răstignirea lui Hristos nu s-a prezentat corpul Acestuia pe cruce. La Sinodul 
Trullanic din anul 691 s-a acceptat prezentarea unui tânăr pe cruce. Ulterior, prin 
secolul al X-lea, după abolirea pedepsei cu moartea prin crucificare, când din 
memoria colectivă a creştinilor a început să dispară asociația 
negativă a crucii cu chinurile crucificării, s-a pus trupul lui 
lisus pe cruce în locul tânărului anonim). 

Primul tip de cruce ar fi crucifixul sau crucea latină care este 


imaginea lui Hristos, cel mai profund şi mai durabil simbol al 


creştinității. 
Iconografia paleocreştină a evitat prezentarea crucificării, iar imaginea a fost folosită 
pentru prima dată după Conciliul de la Constantinopol în 
629 î. Hr. 

Un alt tip de cruce este crucea păstorului; Este. una 
din multiplele variante ale crucii creştine al cărui apex 
vertical are forma toiagului. Acest simbol indică atât 
credinţa creştină cât şi rolul lui lisus ca Bunul Păstor care 


îndrumă oamenii în siguranță. Toiagul păstorului este şi 


o parte a sceptrului episcopal semnificând autoritatea 


= PE: 5 
pastorală asupra enoriașilor.” 


57 Clare Gibson, Semne si simboluri, Ed. Aquila'93 1998 p. 39 

Lă 


Menţionez aici faptul că sintagmele „turma păstorită”, „păstorul înțelept” , „mielul 
blând şi ascultător” sunt reflectări ale unui anumit spaţiu eco- geografic şi mai ales 
ocupațional. şi anume zonele pastorale (în care se practica pastoralismul - nomad sau nu) 
din Orientul Mijlociu, leagănul cultural al Vechiului Testament, de unde s-a desprins o 
întreagă mitologie şi simbolistică asociată. Nu întâmplător în alte zone, cum ar fi cele în 
care ocupaţia de bază nu era păstoritul ci agricultura, miturile, credințele religioase, 
ritualurile şi simbolurile (cum ar fi cele solare) corespund acestor stiluri de viaţă 
comunitare, religiile agrare având alte artefacte reprezentative (la care se raportau 


oamenii) şi deținând alte semnificații. 


Crucea celtică. este foarte răspândită în Irlanda chiar 
înaintea sec. al VIII-lea. Prezentată tipic ca o cruce 
(simbolizând credinţa creştină) cu braţele înscrise într-un 
cerc ( puterea solară şi eternitatea ), împreună însemnând 
unitatea dintre rai şi pământ. Crucea celtică datează din 
timpuri păgâne, când era un simbol al fertilității şi vieții 


simbolizând potența masculină, iar cercul puterea 


feminină. * 
Crucea Fitchy în heraldică este 
terminată printr-un vârf ascuțit 
Este utilizată frecvent în heraldică 
şi simbolizează credința neclintită 
a celui care o poartă. Combinația 


crucii cu sabia este un simbol net 


*% Ibidem p.39 

al hotărârii de a lupta cu păgânii, dacă este necesar, de a-şi apăra valorile, principule şi 
credinţa creştinului. * 

Crucea păcii, este creată de Gerald Holton în 1958, pentru Campania de 
Dezarmare Nucleară. Crucea păcii a devenit un simbol asociat cu anarhia, prin 


folosirea ei de către anarhişti în timpul marşurilor de pace din 1960. ăi 


Crucea Trandafirului. Combinând simbolurile învierii şi Mântuirii lui Hristos, 
Crucea Trandafirului, era simbolul Societăţii Crucii Trandafirului, o sectă religioasă 
fondată în 1484. Din sec. XVII, emblema a fost adoptată de o societate de alchimie şi 
misticism, care a interpretat Crucea Trandafirului ca fund sângele vărsat de Hristos pe 
cruce. Simbolul poate însemna şi lumina divină strălucind asupra lumii pământene 


poate simboliza pe Hristos şi pe Fecioara Maria.” 


Ibidem 
“ Ibidem 
*! Max Heindell: The Rosicrucian Fellowship. California, U.S.A. 1973 

A existat un timp în care partea superioară a crucii lipsea şi în care constituția omului 
era reprezentată prin Tau (T) în timpul epocii Lemuriene, când omul nu poseda decât 


corpul fizic, corpul vital şi corpul dorinţei, fără intelect. 


Forma cea mai simplă este aceea prezentată cu numai patru raze împărțind 


circumferința în patru părți egale. 


Una din tipurile, imaginile de cruce cele mai frapante este şi zvastica - ea în 


esenţă, reprezintă „simbolul Polului” . 


Dacă comparăm zvastica cu imaginea crucii înscrise în circumferință, ne putem da 

seama că, în fond, este vorba despre două simboluri echivalente, dar rotația în loc să 
fie reprezentată prin traseul circumferinței, este indicată în ceea ce priveşte zvastica, 
doar prin liniile adăugate la extremităţile braţelor crucii.” 

Crucea Verbului este constituită din patru echere, ale căror vârfuri sunt îndreptate 
către centru; crucea este formată chiar din aceste echere, sau mai exact, din spațiul gol 


pe care-l lasă. 


zi] JE 
dl 


Reprezentarea celor 5 arkan apare mai clară în cealaltă formă a gammadion -ului (unde 


patru echere, alcătuiesc unghiurile unui pătrat ce înconjoară crucea. 


] 
ÎL 
ol 


Gammadia sunt considerate ca reprezentându-l pe Hristos, simbolizat pe cruce în 
mijlocul celor patru evangheliști, figuraţi pe echere. * 
Crucea reprezintă cuaternal sub aspectul său „dinamic", în timp ce pătratul îl reprezintă 


SR . 64 
sub aspectul său istoric. 


“2 R. Guenon, Svmboles de la Science Sacree, Ed. Gallimard, 1977, p. 65-75 
3 Ibidem p. 288 - 292 
4 Ibidem p. 392- 396 


45 


Legătura dintre formele crucii şi conținuturile simbolice 


Motivele radiare au pătruns în întregul orizont al cutei populare. Ele se instalează în 
domeniul formei sau în decorul sculptat, ţesut, pictat, gravat. Acolo unde apare un 
astfel de motiv, provoacă o restructurare a imaginii care se subordonează acestui 
principiu ordonator sau face ca imaginea tinzând spre o evoluție nețărmuită (scoarță, 
scoarță în şah, covorul - grădină deschisă, decorul format în unda apei) să primească în 
chip firesc intruzia unor insule ale căror elemente se supun unor tensiuni spre 
centralitate. Astfel de motive pot fi întâlnite pe cruci şi troițe, pe lespezi de mormânt şi 
în decorul bisericii, pe porțile şi uşile casei, pe lăzile de zestre, mobilier, pe unelte şi 
arme, pe vase şi pe obiectele de podoabă.“ 

Ideogramele iau foarte curând în stăpânire reperele cu caracter nemonic, votiv sau 
funerar pe care omul le aşează în drumurile sale în natură. Stâlpii aşezaţi la hotar, la 
răscrucile însemnate ale drumurilor, în locuri marcate de evenimente excepționale, 
unde erupe miracolul, unde pândesc forțele malefice, unde se deschide un mormânt 
sau o fântână spre alte tărâmuri - primesc o încărcătură simbolică în directă legătură cu 
divinitatea solar - uraniană, care preia rolul principal în scena ritualului de la procesele 
germinative la gestul apotropaic. 

Un caz special al unui astfel de stâlp este crucea. Peste sedimentele cultului coloanei se 
depun elementele „pomului vieţii”, axul abstracției ascensionale de până acum 
devenind însuşi sediul forțelor regeneratoare ale vieții. Locul fierbinte unde se petrece 
moartea şi învierea în ciclurile cosmice şi terestre este indicat de întâlnirea brațelor 
Crucii - expresia cea mai lapidară a manifestării centrifugale şi centripetale ale lumii. 


Deşi funcţionarea crucii ca simbol este de natură să satisfacă ideologia şi mentalitatea 


%% Ibidem p.36 - 50 

solară, structură pur axială a crucii, primeşte cu timpul, o suprastructură ornamentală în 
care sunt reluate în limbaj geometric sau figurativ, reprezentări existente în subtext: 
soarele, pomul vieții, însăşi crucea. 

„Poarta" rezumă peisajul mitologic. În tabloul sincretic al porţii, expresiile solare pot 
cuprinde: cercuri, rozete, vârtejuri, cruci, romburi, unele din aceste figuri geometrice se 
încarcă de sugestii antropomorfe. „Roata şi crucea" conservă imediata legătură între 
formă şi semnificație, oferindu-ne cheia procesului morfogenetic sau stabilesc sensul în 


. 9 prună Ș 66 
care trebuie citită imaginea. 


Simboluri solare rezultate din jocul 
materialului textil pe orizontală şi verticală 


Simboluri solare în care diagonalele 
unghiurile sugerează mişcarea 


m. .X, 


% Ibidem p.72-78 

5. CRUCEA ÎN CREATIA LIRICA SI EPICA 


Semnificațiile simbolice ale crucii au un caracter complex, atunci când vorbim de 
cultura populară românească în general şi de cea transilvăneană în particular. Deşi sensul 
el profund creştin îşi păstrează structural aceeaşi semnificație aparținând doctrinei 
teologice, alăturarea unor alte obiecte sau animale din palierul simbolic mitologic al 


crucii, conține importante sincretisme care trebuie, chiar dacă în treacăt, analizate: 


„Sus în vârvu' muntelui, 
Su' cruciţa bradului 
Era trei păcurei 
Cu oile lângă ei... 
Fluieru' mi- | puneț' cruce 
Tăt fluieru' de- a dreapta, 
ŞI trâmbiţa de- a stânga; 
Dincotro vânt cum o tră, 

Fluieru' meu va cânta. SI 

sit d Interpretarea deşi superficială din punct de vedere al simbolisticu filologice, poate 
urmări simbioza dintre instrumentul muzical uzual de păstori (fluierul) ca şi simbol al 
Vocii care conduce turma, şi pe de altă parte transformarea acestui obiect în simbol al 
liniştii regăsirii şi protecției după moartea trupului. 


„Crucita bradului” - copac şi element veşnic viu, care simbolizează viaţa şi tinerețea 


S Pamfil Bilţiu, Gheorghe Gh. Pop,Sculaţi, sculaţi boieri mari! Colinde din Maramureş, Ed. Dacia, Cluj Napoca, 199, 
p.106 

veşnică, în vârful căreia crucea rotunjeşte sensul profan şi sacru simultan, al urcării spre 
cer. 
La fel: 

„....Dota vie cea dulce 


Mi - o puneţi de cruce....” 


„Bota” care, la fel ca şi în cazul fluieraşului, este un artefact al vieţii cotidiene al 
ciobanului care prinde sensul estetico - religios în cazul în care omul moare; astfel, el îşi 
va continua stilul de viaţă şi după moarte., dar într-un spațiu spiritualizat, în care oile, 


bâta, fluierul, sarica, iau dimensiuni mitice, delimitând universul sacru. 


„Mândru- şi cântă -un cerb în codru, 
Nime - n lume nu- laude 
Num - o dalbă- mpărăteasă, 


Dintr-o cruce de ferestră” 


„Fereastra” semnifică (deschidere, ochi, vedere în afara lumii) o posibilă sinonimă a 
simbolizării creştinismului iar „Crucea” stă ca emblemă sau ca o garanție a găsirii 
luminii, a adevărului sacru. 

„Cucul”, după credința românilor din Bucovina, cât şi a celor din Moldova şi Ţara 
Românească meneşte a rău atunci când cântă pe vârful casei, înaintea sau în 
nemijlocita apropiere a acesteia, precum şi pe fântână, pe un clăoi de fân; e/ apare pe 
9 


toaca din clopotniţa bisericii şi pe crucile din ţinterim. € 


Un cântec din Țara Românească ne spune următoarele cu privire la această împrejurare: 


* Ibidem, p. 123 
“9 Ibidem, p. 150 

„ Cîntă cucul sus pe moară, 
Marin trage ca să moară. 
Cântă cucul sus pe cruce, 
Pe Marin la groapă-l duce. 
Râmai, maică, sănătoasă, 
Eu mă duc, ca să-mi fac casă”. 
Cucul în bestiarul mitologic românesc este cel care anunţă solitudinea, însingurarea, 
boala, moartea şi are el însuşi o existență solitară. Aici asocierea dintre „cuc” şi 
„cruce” are semnificații pe linia prevestirii morții, văzută prin prisma crucii creştine, 
ca o „trecere” spre viaţa eternă. 
Dacă la petrecerea mortului nu se află nici un sărman sau copil, căruia să-i dea peste 
sălaş cruceri, atunci crucerii meniţi de a se da se bagă în basmalele sau năfrămile de la 
cruci, prapure şi fanare, şi rămân apoi celor ce duc procesia. ”! 
Luminarea vămilor şi plătirea vămilor, deşi cu puternică amprentă precreştină, este 
subordonat crucii ca simbol central în creştinism. Diversele obiceiuri care au accente 
păgâne, realizează, la fel ca unele din ritualuri, o strălucită simbioză între creştinism şi 
pre creştinism.” 
„„ Cine mă scoate din sat 
N-aibă loc de alinat, 
Nici lemn uscat de cruce, 
Nici la groapă cine-l duce. 
Nici scânduri de copârşeu 


a , 73 
Nici nu-l ierte Dumnezeu ,, 


7 S. FI. Marin, Trilogia vieţii, vol.I - III, Ed. Grai şi Suflet- Cultura Nouă, Buc. 1995, p. 11 
”! Ibidem p. 189 
Ibidem p. 229 


3 Ibidem 

Versul „Nici lemn uscat de cruce”, ataşat liniei blestemului din text, ne sugerează cât de 
importantă este crucea, ca ea să fie trainică (din lemn uscat), pentru ca mortul şi sufletul 
lui să primească respectul cuvenit. În acelaşi timp, e important faptul că a nu avea 
lemn trainic la căpătâi este semn de uitare, lipsă de respect, batjocură şi poate rezulta 
o eliminare din viața comunitară şi spirituală definitivă. 
* 

Românii din unele părți ale Ţări Româneşti cred că sufletul omului mort umblă timp de 
şase săptămâni pe unde a umblat cu trupul, apoi vine la mormânt şi adună tot ce i s-a 
adus până atunci de pomană, se suie pe cruce, apoi se înalță la cer. Dacă n-are cruce, 
şade pe mormânt până 1 se pune cruce, apoi se înalță. * 
Crucea ca axis mundi este element de legătură sau punte de trecere de la profan la sacru, 
de la pământ la cer. Singura ce se constituie ca element de frontieră dintre om (profan) 
şi Divinitate (sacru). Haosul în care este condamnat să trăiască sufletul mortului care nu 
are o cruce la căpătâi, este în creştinism o gravă încălcare ritualică. Dintr-o doină din 
comitatul Turda-Arieş aflăm următoarele despre rai şi pământ: 

„„ Mândra umblă să se ducă, 

Dracii o făceau nălucă, 

Ea se ţipă şi m apucă 
Eu grăbi şi-mi făcui cruce 
Şi-ntinsei o fugă lungă, 
Dracii haida să m-ajungă!" ” 

Aici crucea ca gest, are rol de protecţie, de eliminare al pericolului drăcesc, este 
purtătoare sigură a binecuvântării dumnezeieşti. 


În bocetul: Moartea şi cucul din Transilvania, districtul Năsăud, consemnat de T. 


7 Ibidem 
7 Ibidem p. 298 

Simion, crucea apare ca un element purtător al sacrului, rugăciunea fiind aici înţeleasă ca 
ritual universal, ca simbol divin- elementul căruia i se poate adresa cineva. 
„„ Cântă cucu -n vârf de nuc 
$1 moartea-ntr -un vârf de ciug. 
Moartea zice către cuc; 
-Dă -mi, cruce, glasul tău mie 
Că vom fi bună soție! 
Dar cucul din grai grăia: 
-Du-te, moarte, de-acolea, 
Du-te moarte la focul 


SIE 6 
Că nu ţi-ai aflat omul... 


Şarpele în general, în folclorul românesc, este o prezenţă malefică - nedorit, alungat 
şi amărât îndată ce este văzut, şarpele conturează profilul unei figuri generice, 
nediferențiate pe familii şi subordine zoologică. Textele de literatură orală, credinţele, 
practicile magice se referă la şarpe ca la o reprezentare emblematică determinată de 
trăsături tipice, arhetipale chiar.” Un moment al calendarului şarpelui este Probejania (6 
august) când, „odată cu plecarea berzelor (fapt ce ar marca încheierea verii), şerpu intră 
în pământ şi încep hibernarea." (în alte credințe populare acest moment este aşezat în 


14 septembrie). 


În calendarul popular, în data de 14 septembrie se sărbătoreşte Ziua Crucii. Este ziua 
când nu numai şerpii ci şi toate insectele se trag înapoi în pământ pentru hibernare. 


Prin Bucovina se aude următoarea povestire cu privire la supărarea oamenilor de către 


' Ibidem, p. 319 


77 Minai Coman, Mitologia populară românească, vol I, Ed. Minerva, Buc. 1986, p. 183 

insecte: 

„La început, atât gingăniile cât şi gujuliile necăjeau aşa de tare pe oameni, că acestora 
nu O dată le era lehamite chiar şi de viaţă din cauza lor. Văzând de la un timp Dumnezeu 
că gângăniile şi gujuliile își fac de cap, că necontenit îi năcăjesc pe oameni, 1 sa făcut 
milă de aceştia şi, voind să-i mântuie de aceste vietăți nesuferite, s-a pus într-un an, de 
Ziua Crucii şi, prinzându-le pe toate, le- a vârât într-o lacră. 

Nu mult după ce aprins Dumnezeu pe toate gângăniile şi gujuliile din lume şi le-a 
băgat în lacră, iată că trece pe acolo din întâmplare un om cu numele Alexă. 
Dumnezeu, cum îl vede, îl opreşte şi | întreabă unde merge. 

- Spre mare, răspunse Alexă. 

- Dacă ţi-i calea spre mare, zise mai departe Dumnezeu, atunci fii bine şi du lăcriţa 
aceasta până acolo, şi aşa cum o vezi arunc-o în mare; caută însă nu cumva Să O 
deschizi şi să te uiţi înăuntru c-apoi nu e bine! 

Și cum rosti cuvintele acestea, îi dete lăcrița, în care erau toate gângăniile şi toate 
gujiile de pe lume băgate. Alexă nu se puse de pricină, luă lăcrița şi se porni mai 
departe, încotro era îndreptat. însă când a ajuns la malul mării, nu s-a putut răbda ca 
să nu deschidă lacra şi să vadă ce-i într- însă, de-i aşa de grea... că lacra era foarte 
grea. 

N-a apucat însă bine a deschide lacra, şi numai ce vede că o sumedenie de gângănii şi 
gujulii prind a sări dintr-insa, şi anume: unele pe mal, altele în apă, şi a se ascunde 
unde apuca, unele în iarbă, altele prin nisip, unele pe sub pietre şi borti, iar altele prin 
crăpăturile lemnelor şi ale pomilor, şi altele în adâncul mării. 

Alexă când văzu acestea, se băgă în toate răcorile. lar mai după aceea venindu -şi în 
fire, a început a alerga în dreapta şi în stânga, ca să le prindă şi să le bage iară în 
lacră. Dar degeaba i-a fost toată alergătura şi munca, deoarece nu le-a mai putut 


prinde. 

Și de atunci nu numai pământul ci chiar şi apa mării e plină de tot felul de jisănii, 
gângănii şi gujulii. lar pe Alexă, pentru că n-a ascultat, ci a deschis lacra, Dumnezeu 
I-a prefăcut în cocostârc, ca să le strângă înapoi. 

Și tot de atunci, de Ziua Crucii şi până la Alexii, toate gângăniile, jigăniile stau ascunse 
ca într o lacră prin cele borti, văgăuni şi alte ascunzişuri, iar când soseşte ziua lui 
Alexie, atunci iarăşi încep a ieşi din ascunzişurile lor, a umbla în toate părțile şi a 


oh. . _ . . A şi . A 78 
necăji pe oameni, dacă nu se ştiu feri de dânsele, mai tot aşa ca şi la început" 


Credinţa că pământul se închide pentru unele vietăți la Ziua Crucii o aflăm în mai 
multe părți din Bucovina. Şerpii, înainte de a intra în pământ se adună la aluniş ca 
acolo să facă Piatra scumpă. Cine se va întâmpla a trece pe acolo e bine să ia nuia de 
alun, să o vâjâie înspre aluniş şi să zică de trei ori: 
» Şerpi, şerpişori, 
De răufăcători, 
Intră-n bortă că iarna vine 


ŞI-I rău pentru tine!" 


Pământul „, se deschide ” nu numai pentru vietăți ci şi pentru ierburi: de Ziua Crucii 
vorbesc toate florile şi-şi arată părerea de rău că se usucă. Acele plante care încă îşi mai 
păstrează viaţa, se socotesc a fi necurate, sau a fi menite chiar altor scopuri decât 
nevoilor şi desfătărilor omeneşti. Fragii, dacă se vor mai găsi după Ziua Crucii, nu 


trebuie să se mănânce, căci acestea sunt sorociți morților. 


Inchizându-se pământul şi pentru gâze, e firesc lucru ca şi păsările să călătorească. 


Prin Bucovina se crede că dacă cineva zace de friguri şi-l apucă această sărbătoare tot 


7 Teodor Pamfile, Op. cit p.173-174 

bolnav, „se va închide „trupul lui şi frigurile nu-l vor slăbi până la anul viitor. 
Vremea răcindu-se pe la această sărbătoare, prin unele părți de Ziua Crucii se socoteşte 


ca zi de soroc, când turmele de oi trebuie să se scoboare de la munte. 

6. SEMNIFICATII Si CONCLUZII. 
GENERALUL SI PARTICULARUL ÎN 
CONSTIINTA CRESTINA AUTOHTONA 


Cele mai cunoscute artefacte - cruci sunt cele de pe turla bisericii, de la răscruci 
dar şi cele de la cimitire. Valorizarea morții în perspectiva vieţii veşnice este legată 
intrinsec de simbolul crucii de la căpătâiul mortului. Satul, obştea, comunitatea 
ca şi concepte relativ sinonime, sunt perfect transpuse în comunitatea cimitirului, în 
care prestigiul, averea şi familia îşi spun cuvântul în amplasamentul, aspectul şi grija care 
se acordă mormintelor. Trăind o viaţă printre cunoscuţi, după moarte oamenilor li se arată 
respectul pe care-l merită prin îngrijirea mormântului, prin frumuseţea crucii, prin 
aprinderea de lumânări, prin sădirea unor arbori specifici (brad, liliac, prun etc.) sau a 
unor flori cu aspect estetic. 

„Grădina raiului" este astfel reflectată într-o micro grădină, în care trupul neînsuflețit 
va locui pe veci. 

Crucile indicau mormintele individuale sau mai degrabă, grupate în cimitire. Există 
fără înrudire evidentă, mai multe morminte în jurul unei cruci; poate exista de asemenea 
un ansamblu familial de cruci. Crucile serveau si drept reper topografic. La cimitirul din 
Vauvert, în sec. al XVII-lea, crucile erau numerotate ca lespezile din pardoseala 
anumitor biserici.” 


Mormântul cu cruce individual provine din crucea mormântului public, cu 


” Philippe Aries, Omul în faţa morții, I- II Ed. Meridiane Buc. p. 1996 

piedestal funerar, fiind o reducție a acesteia la nivelul unui stat de om: crucea a devenit 
extrem de mică, apărând sculptată în vârful stelei funerare care s-a alungit pe verticală 
ocupând locul pierdut de crucea modelului din cimitir. Cu alte cuvinte stela funerară este 
constituită din trei părți suprapuse, cea din vârf cu crucea sculptată, cea din mijloc cu un 
basorelief macabru, cea de jos, un soclu mai larg pe care sunt înscrise numele mortului şi 
o invocație: de ex Ave Maria Maica Domnului. 

Un alt tip este cel care combina mormântul plat şi crucea. Tipul mormântului cu 
cruce a fost inventat pentru oameni însemnați. El va deveni si mormântul oamenilor 
mărunți, mormântul săracilor - cu stela funerară în formă de cruce, o cruce mică ce 
putea fi din piatră, şi probabil cel mai adesea din lemn. Stelele funerare în formă de 
cruce, sau mai adesea, ornate cu o cruce sculptată, le găsim în vechile cimitire ale 
Angliei. 

Numai iconografia deosebeşte mormintele anglicane din Virginia de mormintele 
puritane din Noua Anglie. În Virginia, ca şi în Anglia două teme ocupă simultan 
porțiunea superioară a stelelor funerare, echivalentul spațiului destinat scenei religioase 
şi efigiei defunctului: 

- prima este îngerul sau capul angelic înaripat, simbol al sufletului nemuritor şi al 
ascensiunii sale la cer 
- a doua este craniul cu oasele încrucişate, simboluri ale decăderii trupeşti. Această temă 


ă săpt da ._ 80 
macabră era predominantă în Noua Anglie. 


Semnul crucii, ca gest simbolic, are în primul rând un rol ritualic de protecție şi 
sfințenie. EI asigură, la fel ca unele ritualuri non creştine, o viaţă ferită de pericolele pe 
care omul tradițional le vede pândind la fiecare pas. Creştinii ortodocşi s-au deprins a 


face semnul crucii de la dreapta la stânga, adică cu mâna dreaptă strânsă în forma 


5 Ibidem 

pumnului, având degetele - cel mare, arătătorul şi mijlociul unite şi însemnând 
începând din frunte: „În numele Tatălui”, apoi sub furca pieptului, „şi al Fiului”, pe 


urmă cu umărul drept: „şi al Sfântului Duh”, iar la umărul stâng zicem „Amin” 


Catolicii îl fac tot cu mâna dreaptă, însă cu mâna deschisă şi nu cu aceleaşi trei 
degete ca ortodocşii, ci cu arătătorul, mijlociul şi inelarul. Latinii, atingând fruntea, zic 
ca şi noi: „În numele Tatălui”, pieptul, „şi al Fiului”, după care ei în obişnuinţa 
arhaică nu ating umărul drept, ci stângul zicând: „şi al Sfântului Spirit...” 

După ortodocşi este o greşeală dar după catolici nu este o schimbare de ordine, căci 
tot al treilea este Sfântul Duh ci numai o schimbare de loc, căci locul de-a dreapta e cel 
mai de cinste. Pe o cruce zugrăvită de latini, Sfântul Spirit ar trebui să fie în partea 
dreaptă în locul cuvenit.s! 

Simbolul crucii este în fond cel care asigură stabilitate funcțională, atât crucu în sine 
(ca obiect, artefact), cât şi gestului de „a-ţi face cruce”. Mentalitatea creştină asociază 
acest simbol puterii divine, dumnezeirii şi sfințeniei. Aflat sub aripa ocrotitoare a crucii, 
omul credincios are siguranţa zilelor vieţii, dar şi credinţa în bunăstarea sufletului, în 
viaţa de după moarte, credinţă centrală în lumea creştină (şi nu numai). 

Atât din punct de vedere al simbolisticii implicate cât şi al existenţei ei concrete, 
crucea reprezintă putem spune, „faptul” central (în accepțiunea pe care 1-0 conferă 
Parsons în sociologie) al creştinismului. În fond, crucea ca şi construct socio-cultural, 
cuprinde semnificaţii care ne parvin din perioada precreştină, iar memoria colectivă 
tradițională păstrează amprenta sensurilor originare ale crucii (arbore al vieții, axis mundi, 
artefact de pedepsire, elemente de tehnologie şi cultură materială),  îmbogățindu-şi 
semnificaţiile odată cu accentul provenit din creştinism. În cultura populară crucea 


creştină poate fi analizată pe două dimensiuni: 


5! Arh. Teodosie Bonteanu, Op. cit, p. 243- 244 

a) Dimensiunea temporală - evoluţia pe perioade 1storice a artei creştine, 
inclusiv a stilurilor de construcție a crucilor; 

b) Dimensiunea interferenţelor culturale - în ce măsură şi în ce tip de 
profil artistico - simbolic (dar şi interpretativ) s-au combinat diferitele culturi 
care au traversat spațiul nostru geografic. Datele istoriografice şi etnografice 
arată că aceste culturi s-au influenţat unele pe altele, dând naştere unei culturi 


noi şi originale - cultura populară românească. 


Crucea este pe lângă obiectul de cult, elementul la care se raportează individul în 
cursul vieții, din perspectiva morții - legătura imuabilă între om şi Dumnezeu, între 
profan şi sacru. Ea este astfel un simbol activ în viaţa indivizilor. 

Creatorii de cultură, oamenii in general, se supun până la urmă cerinţelor ritualice şi 
de mentalitate pe care ei înşişi le-au creat. Ca fapt de cultură, crucea se întoarce peste 


generații, îmbogățită cu noi semnificaţii, la sensul ei fundamental. 

„Orice bucată de lemn tare, care este înfipt în pământ, într-o aşezare oarecare, 
alcătuieşte o parte din cruce...” 


Tertullian 

Tipuri de cruci 

Cruci şi troițe 

Cruci şi troițe 

Cruci şi troițe 


Robert Kosa - lisus pe cruce 


Robert Kosa — Chipul lui lisus 

Robert Kosa - lisus cu viţa de vie 

A cei al 


| Robet Kosa - Chipul lui lisus 

Robert Kosa — Chipul lui lisus 

Pieta 


Adrian Topan 

